Franz Dewandelaer - Wikipedia

# Franz Dewandelaer

### Èn årtike di Wikipedia.

a 20 ans
a 35 ans

Franz Dewandelaer a skepyî li 20 di may 1909 a Nivele et a morou tot djonne a Brudje li 23 d' awousse 1952. C' et onk des pus grands fjheus d' arimeas e walon, ki provneut d' Nivele. Ç' a stî onk des prumîs et des råles sicrijheus walons ki s' a revinté siconte des gros, des menirs, des capitalisses, et minme siconte do Bon Diu, prezintés come li cåze del sofrance des ptitès djins. Il a scrît estant tot djonne (19-25 ans) mins nén lontins.

coviete di El moncea ki crexhe

Si prumî tchîf-d'ouve, "Bouket tot fwait" a rexhou e 1933. C' esteut des rimeas so Nivele. "El moncea ki crexhe" n' a vudî k' e 1948. Gn ourit eto "Bokets del nute" (1935), "Tchabårêyes" (1936). Si ouve etire fourit rashonnêye pa Jean Guillaume dizo titraedje Oeuvres poétiques, et eplaideye e 1970.

coviete di Bouket tot fwait

Ene plake CD-rom adjinçnêye pa s' fi Yvan, avou tos les documints eplaidîs et nén eplaidîs (Frans Dewandelaer et la culture wallonne) a rexhou e 2003. Li minme anêye, li SLLW eplaidive on livret sor lu dins l' coleccion Memwere walone.

Riprin dins dins l' antolodjeye Gallimard des powetes do 20inme sieke, pu dins l' grosse antolodjeye da Piron. Il est rprins eto dins l' antolodjeye Fleurs diyalectåles.

## [candjî] Hårdêye difoûtrinne

- Li pådje Franz Dewandelaer so l' Aberteke
- Prezintaedje e francès do live so Dewandelaer del SLLW

Prin del pådje «http://wa.wikipedia.org../../../f/r/a/Franz_Dewandelaer_36f4.html»

Categoreye: Sicrijheus e walon

##### Views

- Årtike
- Copene
- Modêye d' asteure

##### Cweri